CELEX: 32018D1552
Language: hr
Date: 2018-09-28 00:00:00
Title: Odluka Vijeća (EU) 2018/1552 od 28. rujna 2018. o stajalištu koje treba zauzeti u ime Europske unije u okviru Vijeća za suradnju osnovanog Sporazumom o partnerstvu i suradnji između Europskih zajednica i njihovih država članica, s jedne strane, i Republike Azerbajdžana, s druge strane, u pogledu donošenja prioritetâ partnerstva između EU-a i Azerbajdžana

17.10.2018   
               
               
                  HR
               
               
                  Službeni list Europske unije
               
               
                  L 260/20
               
            
         ODLUKA VIJEĆA (EU) 2018/1552
         od 28. rujna 2018.
         o stajalištu koje treba zauzeti u ime Europske unije u okviru Vijeća za suradnju osnovanog Sporazumom o partnerstvu i suradnji između Europskih zajednica i njihovih država članica, s jedne strane, i Republike Azerbajdžana, s druge strane, u pogledu donošenja prioritetâ partnerstva između EU-a i Azerbajdžana
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 37.,
         uzimajući u obzir Ugovor o funkcioniranju Europske unije, a posebno njegove članke 207. i 209., u vezi s člankom 218. stavkom 9.,
         uzimajući u obzir prijedlog Europske komisije i Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Sporazum o partnerstvu i suradnji između Europskih zajednica i njihovih država članica, s jedne strane, i Republike Azerbajdžana, s druge strane (1) („Sporazum”) potpisan je 22. travnja 1996. i stupio je na snagu 1. srpnja 1999.
                  
               
                     (2)
                  
                  
                     Na temelju članka 81. Sporazuma Vijeće za suradnju osnovano Sporazumom može davati odgovarajuće preporuke radi postizanja ciljeva Sporazuma.
                  
               
                     (3)
                  
                  
                     Vijeće za suradnju pisanim će postupkom donijeti preporuku o prioritetima partnerstva između EU-a i Azerbajdžana.
                  
               
                     (4)
                  
                  
                     Primjereno je utvrditi stajalište koje treba zauzeti u ime Unije u okviru Vijeću za suradnju u pogledu donošenja prioritetâ partnerstva između EU-a i Azerbajdžana,
                  
               DONIJELO JE OVU ODLUKU:
         
            Članak 1.
            Stajalište koje treba zauzeti u ime Unije u okviru Vijeća za suradnju osnovanog Sporazumom o partnerstvu i suradnji između Europskih zajednica i njihovih država članica, s jedne strane, i Republike Azerbajdžana, s druge strane, u pogledu donošenja prioritetâ partnerstva između EU-a i Azerbajdžana temelji se na nacrtu preporuke Vijeća za suradnju priloženom ovoj Odluci.
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 28. rujna 2018.
            
               
                  Za Vijeće
               
               
                  Predsjednica
               
               M. SCHRAMBÖCK
            
         
         
            (1)  SL L 246, 17.9.1999., str. 3.
         
      
      
         
            NACRT
            PREPORUKA br. 1/2018 VIJEĆA ZA SURADNJU EU-a I AZERBAJDŽANA
            od …
            o prioritetima partnerstva između EU-a i Azerbajdžana
            VIJEĆE ZA SURADNJU EU-a I AZERBAJDŽANA,
            uzimajući u obzir Sporazum o partnerstvu i suradnji između Europskih zajednica i njihovih država članica, s jedne strane, i Republike Azerbajdžana, s druge strane (1), a posebno njegov članak 81.,
            budući da:
            
                        (1)
                     
                     
                        Sporazum o partnerstvu i suradnji između Europskih zajednica i njihovih država članica, s jedne strane, i Republike Azerbajdžana, s druge strane, („Sporazum”) potpisan je 22. travnja 1996. i stupio je na snagu 1. srpnja 1999.
                     
                  
                        (2)
                     
                     
                        U skladu s člankom 81. Sporazuma Vijeće za suradnju može davati odgovarajuće preporuke radi postizanja ciljeva Sporazuma.
                     
                  
                        (3)
                     
                     
                        U skladu s člankom 98. Sporazuma stranke Sporazuma trebaju poduzimati sve opće i posebne mjere potrebne za ispunjavanje njihovih obveza predviđenih u skladu sa Sporazumom i brinuti se za to da se ciljevi određeni Sporazumom postignu.
                     
                  
                        (4)
                     
                     
                        U okviru preispitivanja europske politike susjedstva predložena je nova faza suradnje s partnerima kojom bi se omogućio veći osjećaj odgovornosti na obje strane.
                     
                  
                        (5)
                     
                     
                        Europska unija i Azerbajdžan žele učvrstiti svoje partnerstvo postizanjem dogovora o nizu prioriteta za razdoblje 2018.–2020. kojima će poduprijeti i ojačati otpornost i stabilnost Azerbajdžana.
                     
                  
                        (6)
                     
                     
                        Stranke Sporazuma stoga su postigle dogovor o tekstu prioritetâ partnerstva između EU-a i Azerbajdžana kojima će se poduprijeti provedba Sporazuma usmjeravanjem suradnje na zajednički utvrđene obostrane interese,
                     
                  DONIJELO JE SLJEDEĆU PREPORUKU:
            
               Članak 1.
               Vijeće za suradnju preporučuje da stranke Sporazuma provedu prioritete partnerstva između EU-a i Azerbajdžana kako su navedeni u Prilogu (+).
            
            
               Članak 2.
               Ova Preporuka proizvodi učinke od dana donošenja.
            
            
               Sastavljeno u Bruxellesu
               
                  
                     Za Vijeće za suradnju
                  
                  
                     Europska unija
                  
                  
                     Republika Azerbajdžan
                  
               
            
            
               (1)  SL EU L 246, 17.9.1999., str. 3.
            
            
               (+)  
            
                        +
                     
                     
                        ST 11898/18.